ये सिगंर भी लड़ रहीं हैं चुनाव, इंडियन आइडल से बनाई थी अपनी पहचान

(पूजा चटर्जी)

रांची. झारंखड में जैसे-जैसे इलेक्शन पास आते जा रहे हैं वैसे-वैसे चुनावी गर्मी बढ़ती जा रही है। पार्टियां जीत के लिए कोई कसर नहीं छोड़ना चाहती हैं। ऐसा ही देखने को मिल रहा है बगोदर विधानसभा क्षेत्र में। यहां पर कांग्रेस ने इंडियन आइडल फेम पूजा चटर्जी को टिकट दिया है। पूजा ने कुछ दिन पहले ही पॉलिटिक्स में कदम रखा था। वे गांव-गांव घूमकर पार्टी का प्रचार कर रहीं है। इससे पहले लोकसभा चुनान के दौरान पूजा दिग्गज नेता ददई दूबे का प्रचार करतीं दिखी थी। पूजा इंडियन आइडल 3 में कंटेस्टेंट के रूप में दिखाई दी थी। इसके बाद उन्होंने अपनी गायकी से देशभर में पहचान बनाई।

28 नवंबर को जन्मी पूजा धनबाद झारखंड की रहने वाली हैं। पूजा की शुरुआती पढ़ाई मध्यप्रदेश के इंदौर से पूरी हुई है। इसके बाद वे कॉलेज डिग्री लेने मुंबई आ गईं। इसके बाद उन्होंने गायिकी की और रुख किया। इंडियन आइडल में चुने जाने के बाद वे फाइनल्स तक पहुंची।

मिलती थी धमकी और अश्लील एसएमएस

कुछ समय पहले इंडियन आइडल फेम स्टार पूजा चटर्जी को धमकाने और अश्लील एसएमएस भेजने का मामला सामने आया था। पूजा ने इसके संबंध में एक शिकायत भी दर्ज कराई थी। बाद में एक शख्स को हीरापुर व बोकारो में छापेमारी कर गिरफ्तार कर लिया गया।

सभी घटनाओं को भूलकर पूजा काफी लंबे समय से समाज कल्याण के कार्य कर रहीं थी। इंडियन आइडल फेम होने के कारण वे पहले से लोगों की पसंद बनी हुई थीं। पार्टी टिकट मिलने के बाद उन्होंने अपना प्रचार और तेज कर दिया है। वे जगह-जगह घूमकर लोगों को वोट देने की अपील कर रहीं है।

आगे की स्लाइड्स में देखिए पूजा चटर्जी की तस्वीरें।